Craig Mazin

Craig Mazin (sündinud 8. aprillil 1971 New Yorgis Brooklyni linnaosas) on Ameerika Ühendriikide filmi- ja teleprodutsent, režissöör ja stsenarist. Tema tuntumad telesarjad on “Chernobyl” ja “The Last Of Us” ning filmid “The Hangover Part II”, “The Hangover Part III”.

Lapsepõlv ja haridus
Craig Mazini lapsepõlv möödus Staten Islandi saarel, tema vanemad on juudi rahvusest õpetajad Elaine ja Leonardiga.   Ta on õppinud Freeholdi gümnaasiumis Brooklynis ja Princetoni Ülikoolis neuropsühholoogiat, ülikooli lõpetas aastal 1992.

Karjäär
Craig Mazin leidis oma huvi meedia loomise vastu töötades ühes raadioprogrammis kui ta oli tudeng ülikoolis. Peale ülikooli lõpetamist sõitis Craig Mazin ära Los Angelesi, kus ta töötas reklaamiagentuuris seni kuni temast sai reklaamide koostaja. See töö võimaldas tal saada tööd Disney’s, kus ta hiljem pakkus välja idee filmi jaoks koos oma kaaskirjaniku Greg Erbiga , millest sai film “Rocketman”. Greg Erbiga tegi ta veel ühe filmi nimega “The Specials”, kus Craig Mazin oli ka režissöör.  Oma stsenaristi karjääri alguses oli Craig Mazin saanud oma kuulsuse komöödia žanrist, kuid teda ei võetud stuudiote poolt tõsiselt. Ta hakkas uurima Tšornobõli katastroofi ning läks selle ideega HBO-le, mis neile meeldis. Peale väga edukat sarja “Chernobyl” hakkas ta tegelema oma kõige hilisema projektiga. Ta hakkas läbirääkimisi pidama “The Last Of Us” mängu looja Neil Druckmanniga ning koos hakkasid nad üsna varsti tegema telesarja “The Last Of Us”.

Filmid

Telesarjad
Craig Mazin on kirjutanud stsenaariumi telesarjadele “The Last Of Us”, “Chernobyl”, “Mythic Quest: Raven’s Banquet”, millest kahe juures (“The Last Of Us”, “Chernobyl”) on ta olnud ka režissöör ja produtsent.

Näitlemine
Craig Mazinil on olnud enda loomingutes paar näitlemisrolli. Ta oli enda kirjutatud saates “Mythic Quest: Raven’s Banquet” tegelane Lou ja Sol Green. Lisaks neile on ta olnud filmides “Superhero Movie” ja “Scary Movie 4” kõrvaltegelane.

Isiklikku
Craig Mazin on abielus Melissa Frey Maziniga, kellega ta tutvus õpingute ajal Princetoni Ülikoolis.  Neil on kaks last, Jack ja Jessica.

Auhinnad
Craig Mazin on võitnud kaks Emmy auhinda “Outstanding writing for a limited series, movie or dramatic special - 2019” ja “Outstanding limited series - 2019”.  Lisaks kahele Emmyle on Craig Mazin võitnud ka auhinna “2020 Writers Guild Award for Original Long Form”.

Viited 

Ameerika Ühendriikide filmiprodutsendid
Ameerika Ühendriikide teleprodutsendid
Ameerika Ühendriikide filmilavastajad
Ameerika Ühendriikide stsenaristid
Sündinud 1971